পলিথিন, প্লাষ্টিকৰ ব্যৱহাৰৰ বিৰোধিতাৰে হাফলং নগৰ সমিতিয়ে আজি এক নিৰ্দেশনা যোগে চহৰখনত পলিথিন বেগ, প্লাষ্টিক গ্লাছ আৰু থাৰ্ম'কল আদিৰ ব্যৱহাৰ আৰু বিক্ৰী নিষিদ্ধ কৰিছে।
যিহেটু এইধৰণৰ সামগ্ৰীসমূহে প্ৰদূষণৰ লগতে নলা-নৰ্দমা আদি বন্ধ কৰি বিভিন্ন ধৰণৰ বেমাৰ সৃষ্টিত সহায় কৰে সেয়ে হাফলং নগৰ সমিতিৰ সভাপতিয়ে এক নিষেধাজ্ঞা যোগে চহৰখনৰ সকলো ব্যৱসায়ী আৰু শাক-পাচলি বেপাৰিকে সমূহ দোকানীক প্লাষ্টিক আৰু পলিথিনিৰ সামগ্ৰী ব্যৱহাৰ আৰু বিক্ৰী নকৰিবলৈ নিৰ্দেশ দিছে।
নিৰ্দেশটোত লগতে কোৱা হৈছে যে এই নিষেধাজ্ঞা মানি নচলা সকলৰ ওপৰত ৫,০০০ টকাৰ জৰিমনা বিহা হ'ব।
হাফলঙক এখন পলিথিনমুক্ত অঞ্চল হিচাপে গঢ়িবলৈ নগৰ সমিতিয়ে লোৱা এই পদক্ষেপক সহায় সহযোগ কৰিবলৈ হাফলং নগৰ সমিতিয়ে চহৰখনৰ জনসাধাৰণক অনুৰোধ জনাইছে।
উল্লেখযোগ্য যে পৰিবেশ প্ৰদূষণৰ অন্যতম প্ৰধান কাৰক পলিথিন বেগৰ ব্যৱহাৰৰ ক্ষেত্ৰত উচ্চতম ন্যায়ালয়ৰ ফালৰ পৰাও ইতিমধ্যে নিষেধাজ্ঞা আৰোপ কৰি থোৱা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
